recursal/SuperWikiNEXT-32B huggingface dataset:
**عالمی** پکوان سے مراد وہ کھانے ہیں جو پوری دنیا میں کھائے جاتے ہیں۔   کھانا پکانے کے طریقوں اور روایات کا ایک خاص انداز ہوتا ہے ،  اکثر کسی مخصوص علاقے ، ملک  ٓ سے وابستہ ہوتے ہیں۔ آج کل کے دور میں بہت سارے ممالک شہروں اور خطوں کو اپنے روایتی کھانوں اور بہت سے دوسرے عالمی پکوان تک رسائی حاصل ہے۔

ایشیا
-----

### مشرقی ایشیا

#### جاپان

جاپانی کھانا پوری دنیا میں پھیل چکا ہے اور لوگوں میں سوشی بہت مشہور ہے۔ بہت سے معاملات میں ، جاپانی لوگوں کی ترجیحات کے مطابق جاپانی کھانے کو ڈھال لیا جاتا ہے۔ مثال کے طور پر ، کیلیفورنیا کا رول ریاستہائے متحدہ میں ایک مشہور ڈش ہے جو ایک قسم کی سوشی ، جاپانی ماکیزوشی کی ایک ترمیم ہے۔ جنوبی کوریا میں ، جاپانی سالن اور رامین دونوں کو فوری طور پر کھانے کی شکل میں درآمد اور مقبول کیا گیا ہے۔
ریاستہائے متحدہ ، برطانیہ ، فلپائن اور برازیل سمیت بہت سے ممالک میں جاپانی ریستوراں مقبول ہو گئے ہیں۔ حالیہ تحقیق کے مطابق ان ممالک میں ، ہانگ کانگ ، تائیوان ، چین ، سنگاپور ، تھائی لینڈ اور انڈونیشیا شامل ہیں۔

#### چین

 چینی کھانے سویڈن میں
ایشیاء سے لے کر امریکہ ، آسٹریلیا ، مغربی یورپ اور جنوبی افریقہ تک چینی پکوان دنیا کے بہت سے دوسرے حصوں میں پھیل چکا ہے۔ حالیہ برسوں میں ، چینی کھانوں کے ماہر مشرقی یورپ اور جنوبی ایشیاء میں بھی پھیل چکے ہیں۔ امریکی چینی کھانے اور کینیڈا کے چینی کھانے بہت پسند کیے جاتے ہیں۔طرز اور تیاری کی تکنیک کو برقرار رکھتے ہوئے مقامی اجزاء کو اپنایا جاتا ہے۔

برصغیر پاک و ہند
----------------

### ہندوستان

 برطانیہ میں ہندوستانی کھانا
ہندوستانی کھانوں نے بین الاقوامی تعلقات کی تاریخ کی تشکیل میں اہم کردار ادا کیا ہے۔ ہندوستان اور یورپ کے مابین مصالحوں کی تجارت کو اکثر مؤرخین نے یورپ کے دورِ دریافت کی ابتدا کہا ہے۔  یہ مصالحے ہندوستان سے خریدے جاتے تھے اور یورپ اور ایشیا کے آس پاس ان کی تجارت ہوتی تھی۔ بین الاقوامی پکوانوں پر بھی اس کا خاص اثر رہا ہے خاص طور پر جنوب مشرقی ایشیا ، برطانوی جزائر اور کیریبین کے افراد پر   ۔

حوالہ جات
---------

1. ↑  Hall، C.M.؛ Sharples، L.؛ Mitchell، R.؛ Macionis، N.؛ Cambourne، B. (2004). *Food Tourism Around The World*. Taylor & Francis. صفحات 305–307. ISBN 978-1-136-40249-4. اخذ شدہ بتاریخ November 30, 2017.
2. ↑  Walker، H. (1997). *Food on the Move: Proceedings of the Oxford Symposium on Food and Cookery, 1996*. Oxford Symposium on food & cookery. Prospect Books. صفحات 304–306. ISBN 978-0-907325-79-6. اخذ شدہ بتاریخ November 30, 2017.
3. ↑  Cuisine (definition). Thefreedictionary.com. Retrieved June 2011.
4. ↑  "Cuisine (definition)". Oxford Dictionaries. 24 مارچ 2016 میں اصل سے آرکائیو شدہ. اخذ شدہ بتاریخ 26 مئی 2013.  الوسيط `|url-status=` تم تجاهله (معاونت)
5. ↑  Cornillez، Louise Marie M. (Spring 1999). "The History of the Spice Trade in India".
6. ↑  "Nasi, Kari, Biryani & Mee". Veg Voyages. 28 جون 2009 میں اصل سے آرکائیو شدہ. اخذ شدہ بتاریخ 23 جون 2009.  الوسيط `|url-status=` تم تجاهله (معاونت)
7. ↑  "Asia Food Features". Asiafood.org. 25 مئی 2001 میں اصل سے آرکائیو شدہ. اخذ شدہ بتاریخ 23 جون 2009.
**جنت کی تلاش** پاکستانی ناول نگار رحیم گل کا اردو زبان میں شائع ہونے والا ناول ہے۔ ناول پہلی بار 1981ء میں شائع ہوا۔ یہ مصنف کا پانچواں ناول تھا۔ اسی ناول کو سب سے زیادہ پزیرائی ملی۔ یہ ناول رحیم گل کا نمائندہ ناول ہے بل کہ ادبی حلقوں میں ان کی پہچان بنا۔ امتل اور وسیم ناول کے مرکزی کردار ہیں۔ تیسرا اہم کردار امتل کا بھائی ہے اور ان دونوں کے درمیان میں ’’کٹالیسٹ‘‘ کا کام کرتا ہے۔ امتل کسی صورت بھی دنیا کو خاطر میں نہیں لاتی۔ اس کے اقوال و افعال سے صاف ظاہر ہوتا ہے کہ خوش رہنے کے لیے وہ دنیا میں ہر ایک تجربہ کر چکی ہے چاہے جنس کا ہو یا محبت کا، سیاحت کا ہو یا گھر میں رہنے کا، لیکن اْسے کہیں چھین نصیب نہیں ہوا۔ دو دفعہ خودکشی کی ناکام کوشش اس کے نفسیاتی خلفشار کی غمازی کرتی ہے۔ وہ ایک بے پناہ پیار کرنے والے بھائی اور حد سے زیادہ محبت کرنے والے وسیم کی صحبت میں رہتی ہے لیکن پھر بھی ہر چیز سے مایوس نظر آتی ہے۔

مزید دیکھیے
-----------

* رحیم گل
* پاکستانی ناول

حوالہ جات
---------

1. ↑  عالم، ظہور (2017). "رحیم گل کی ناول نگاری". *مجلہ خیابان*. جامعہ پشاور. اخذ شدہ بتاریخ 6 اکتوبر 2019.  تحقق من التاريخ في: `|access-date=` (معاونت)
**صوتی کتاب** کسی کتاب کے صوتی شکل میں محفوظ کردہ نسخے کو کہا جاتا ہے۔ جس میں ایک صدا کار کسی کتاب کے تمام تر مواد کو اپنی آواز میں ریکارڈ کراتا ہے۔

تاریخ
-----

کئی صدیوں تک کتابیں صرف کاغذپر چھاپ کر شائع کی جاتی تھیں،لیکن آج نئی ٹیکنالوجی کی وجہ سے کتابیں روایتی کاغذی اشاعت کے ساتھ ساتھ ای بک اور صوتی کتاب کی شکل میں بھی شائع کی جاتی ہیں۔ انیسویں صدی کے اختتام پر جب ایڈیسن نے فونوگراف ایجاد کیا تو اس کے بعد مقناطیسی پٹیوں پر آواز کو محفوط کرنے کی سہولت میسر آ گئی۔
فونو گراف کی ایجاد کے بعد بھی ایک جلد ہی نابینا افراد کے لیے کتابوں کو ریکارڈ کیا جانے لگا تا کہ بینائی سے محروم افراد بھی ان سے استفادہ کر سکیں۔ انہی ابتدائی صوتی کتب کو بولنے والی کتابیں بھی کہا جاتا تھا۔ اس کے بعد کتابوں کو صوتی شکل میں ریکارڈ کرنے کا کام آہستگی سے جاری رہا مگر 1990 کی دہائی میں یہ ایک نئے کاروبار کی شکل اختیار کر گیا، جب جیبی سائز آڈیو پلئیر مارکیٹ میں دستیاب تھے اور ان میں سینکڑوں گھنٹوں کے دورانیہ کی صوتی ریکارڈنگ محفوظ کی جا سکتی تھی۔

موجودہ دور میں صوتی کتب
-----------------------

آج کل صوتی کتب کی صنعت ایک بڑی اور منافع بخش صنعت بن چکی ہے۔ مغرب میں شائع ہونے والی ہر مشہور کتاب صوتی شکل میں بھی دستیاب ہوتی ہے، جس کو صارفین اپنے اسمارٹ فون،ٹیبلٹ پر بہ آسانی سن سکتے ہیں۔
1914ء کا ایک کارٹون جو یہ جائزہ لینے کی کوشش کرتا ہے کہ کس طرح کسی خاتون ملزم کے معاملے میں فیصلہ سازی میں مرد ججوں اور خاتون ججوں کا موقف مختلف ہو سکتا ہے۔ 
**جرائم میں جنس کا فرق** (انگریزی: Sex differences in crime) ان تمام فرق کے پہلوؤں کو کہا جاتا ہے جو جرم کے ارتکاب میں مردوں اور عورتوں کے بیچ دیکھنے میں آتے ہیں۔ یہ مطالعات جرمیات اور عمرانیات کے شعبے کا حصہ ہیں۔ ان مطالعات سے جرم کی انجام دہی میں جنسی پہلوؤں کا جائزہ لیاجاتا ہے۔ ان مطالعات کا کوئی راست یا ہر اعتبار سے قابل قبول نتیجہ اخذ کرنا مشکل ہے۔ تاہم اس کے باوجود جرم کی شماریات جنسی فروق کو سمجھنے کا ایک اہم ذریعہ بنتی ہیں۔ ان فروق میں سماجی اور ثقافتی پہلو، غیر اندراج شدہ جرائم یا حیاتیاتی عوامل وغیرہ شامل ہے۔ جرم ہی کی نوعیت کا مطالعہ کرنا بھی دیگر عوامل سے ایک ہو سکتا ہے۔

عمومی جائزہ
-----------

کئی مطالعات سے یہ بات واضح ہوئی ہے کہ جرم کے ارتکاب میں مرد عورتوں سے آگے ہوتے ہیں۔ یہ غالبًا اس وجہ سے ہے کہ مردوں کو جس طرح اور میدانوں پہل کرنے کی عادت ہے، اسی طرح سے وہ لوگ جرم اور سماجی انتشار کے معاملے میں بھی آگے رہتے ہیں۔ یہ بات کسی ایک ثقافت میں نہیں بلکہ ایک عمومی عالمی جائزے میں رو نما ہوئی ہے۔ ریاستہائے متحدہ امریکا میں دو ملین قید میں بند لوگوں میں 93% مرد ہیں۔ اس کے علاوہ سبھی گرفتاریوں میں 73% مرد رہے ہیں۔ جنسی جرائم کے معاملے بھی عمومًا مردوں کی تعداد 80% پائی گئی ہے۔ یہ شماریات کا سب سے تاریک پہلو یہ بھی ہے کہ 90% معاملات میں جن میں قتل کا جائزہ لیا جاتا ہے، قاتل مرد ہی ہوتے ہیں۔

تاہم کم ہی سہی، مگر دنیا کے ہر خطے میں عورتیں بھی جرم ارتکاب کرتی رہی ہیں۔ اسی وجہ سے خواتین کا ایک الگ پولیس دستہ اور خاتون مجرمین کے لیے الگ سے قید و بند کا انتظام کیا جاتا ہے۔ کئی قانونی نفاذ کی ایجنسیاں ان خواتین کو بھی عام خواتین کی طرح آگے کی زندگی گزارنے میں حوصلہ افزائی بھی کرتی ہیں۔

مزید دیکھیے
-----------

* جرم

حوالہ جات
---------

1. ↑  Female fugitives: why is 'pink-collar crime' on the rise?

| * د
* ب
* ت
مردانیت |
| --- |
| تصورات | 

|  |  |
| --- | --- |
| Gender discrimination | 
* جنسی برابری
* Gender marking in job titles
* Gender pay gap
* Hegemonic masculinity
* Occupational sexism
* جنسی ہراسانی

 |
| شادی و آفزائش نسل | 
* سہولت کی شادی
* Paper abortion
* باپ کا بندھن
* Paternal rights and abortion
* Paternalism
* پدریت کا دھوکا
* پدرانہ نسب
* گھریلو باپ
* Tender years doctrine
* Trophy wife

 |
| جرم | 
* Men's shelter
* جرائم میں جنس کا فرق

 |
| جنسی | 
* Human male sexuality
* Testosterone poisoning
* Virility

 |
| دیگر | 
* Bro culture
* Herbivore men
* Manosphere
* Men's health
* انسانی جنسی تناسب

 |

 | Male symbol |
| تحریکیں | 
* Men's movement
* Men's liberation movement
* Men's rights movement
	+ in India
* Mythopoetic men's movement
* Men Going Their Own Way

|  |  |
| --- | --- |
| تحریک حقوق پدر | 
* By country
* Australia
* Italy
* United Kingdom
* United States

 |

 |
| شخصیات | 
* Warren Farrell
* Robert Bly
* Cassie Jaye
* Michael Messner
* Michael Kimmel

 |
| یادگاری ایام | 
* عالمی یوم رجال

 |
| مسائل | 

|  |  |
| --- | --- |
| تشدد | 
* Dating violence
* Domestic violence against men
* Forced circumcision
* Boys are stupid, throw rocks at them! controversy
* Conflict tactics scale
* Male rape
* Misandry

 |
| جنسیت | 
* Androcracy
* Androcentrism

 |

 |
| 
* Category Category

 |
**غازی محمد عبد اللہ** شہید برطانوی ہندوستان (موجودہ پاکستان) کے ضلع قصور کے رہنے والے تھے۔

واقعہ
-----

1943ء کے اوائل میں برطانوی ہندوستان (موجودہ پاکستان) کے شہر شیخوپورہ کے ایک بدبخت سکھ چلچل سنگھ نے سرورکونین صلی اللہ علیہ و آلہ وسلم کی شان میں گستاخی کی ناپاک جسارت کی۔ آپ کو اس بدبخت کا منہ بند کردینے کی بشارت ہوئی۔ آپ نے اس کے بارے میں معلومات حاصل کیں تو معلوم ہوا کہ وہ وارث شاہ کے گاؤں جنڈیالہ شیر خان میں رہتا ہے۔ آپ اس گاؤں پہنچے جو سکھوں کا گڑھ مانا جاتا تھا۔ بستی کے قریب پہنچ کر مزید معلوم ہوا کہ وہ اپنے کنویں پر موجود ہے۔ آپ جب اس کنویں پر پہنچے تو اس وقت سکھوں کا ایک جتھہ وہاں موجود تھا۔ آپ نے پہلی نظر میں اس بدبخت کو پہچان لیا اور اس تیزی سے اس پر جھپٹ کر حملہ کیا کہ اس کو سنبھلنے کا موقع بھی نہ مل سکا۔ آپ نے اس ملعون کی شہ رگ کاٹ کر اس کو جہنم رسید کر دیا۔ اس کے قریب موجود تمام سکھ بھاگ کھڑے ہوئے۔ غازی نے اس کے بعد سجدہ شکر ادا کیا کہ اللہ نے اس مہم کو کامیاب بنا کر ان کو سرخرو کیا۔ موقع واردات پر جب پولیس پہنچی تو دیکھا کہ یہ مرد مجاہد وہیں موجود تھا۔ پولیس نے آپ کو گرفتار کر لیا اور مقدمہ سیشن کورٹ میں پیش ہوا۔ شیخوپورہ کے معروف وکیل ملک انور نے مقدمہ کی پیروی کی۔ غازی کے اعتراف جرم کے باعث عدالت نے آپ کو سزا ئے موت کا حکم سنایا جس کو سن کر آپ سجدہ شکر بجا لائے کہ آپ کو شہدائے ناموس رسالت صلی اللہ علیہ و آلہ وسلم میں جگہ مل رہی ہے جس پر جتنا بھی فخر و غرور کیا جائے کم ہے۔

حوالہ جات
---------
A three-cushion couch in an office lobby

  

**صوفہ** گھروں اور دفاتر میں ایک آرام دہ بیٹھنے کی جگہ ہے۔ عام طور پر ایک صوفہ سیٹ تین حصوں میں مشتمل ہوتا ہے۔ ایک حصہ بڑا اور اس پر تین لوگ بیٹھ سکتے ہیں۔ دوسرے دو حصے ایک ایک شخص کے بیٹھنے کے لیے ہو تے ہیں۔ صوفہ لکڑی، سپرنگ، موٹا کپڑا اور فوم پر مشتمل ہو سکتا ہے۔

صوفے کی تاریخ
-------------

صوفے کی کہانی دلچسپ ہے۔ رسول پاک صلی اللہ علیہ و آلہ وسلم جب قریش کے ظلم و ستم سے تنگ آکر مکہ سے ہجرت کر کے مدینہ آ گئے تو مدینہ میں سب سے پہلے انھوں نے ایک مسجد کی بنیاد رکھی۔ علم کی اہمیت کے پیش نظر مسجد میں ایک علاحدہ اونچی جگہ پڑھنے والوں کے لیے مخصوص کی جاتی ہے۔ اونچی جگہ کو عربی میں صفا کہتے ہیں۔ وقت گزرنے کے ساتھ مسلمانوں کی معاشی حالت بہتر ہوئی تو صفا کو نرم اور خوبصورت بنانے کے لیے اسپر قالین ڈال دیے گئے۔ آسائش کے اس تصور کو رفتہ رفتہ مسلمان اپنے گھروں میں بھی لے گئے۔ گیارھویں صدی ميں صلیبی جنگجو عرب علاقوں میں آتے ہیں واپس جاتے ہوئے وہ عربوں سے جو نئے تصورات یورپ لے کر جاتے ہیں۔ ان میں آسائش کا ایک تصور صفا بھی تھا۔ فرانس سے یہ لفظ انگلستان پہنچتا ہے اور صوفہ بن جاتا ہے۔ انگریز برصغیر آتے ہيں تو آسائش کے اس تصور کو پاکستان لے آتے ہیں۔ وہ تصور کہ جو کبھی علم کے فروغ کے لیے مسجد نبوی مدینہ میں چودہ صدیاں پہلے شروع کیا گیا تھا۔ ہمارے گھرکے اہم حصے ہماری بیٹھک میں موجود ہے۔

نگار خانہ
---------

* A red two-seater upholstered loveseatA red two-seater upholstered loveseat
* A beige couchA beige couch
* Sofa steel production ملایرSofa steel production ملایر
* A beige couch in a couch shopA beige couch in a couch shop
* English Settee, c. 1770English Settee, c. 1770

مزید دیکھیے
-----------

* بین بیگ
* دیوان
* فرنیچر
* پلنگ
*

حوالہ جات
---------
**صوتیہ شماری** یا **علم الصوتیہ** لسانیات کی وہ شاخ ہے جس میں زبانوں میں صوتوں کی نظامی ترتیب کا مطالعہ ہوتا ہے۔ پہلے اس میں صرف زبانوں کے صوتیوں‌‌‌‌‌ کا مطالعہ کیا جاتا تھا، مگر اب اس میں الفاظ سے نچلے طبقے کے اور صوتی طبقے کے سبھی بیانی انسانیاتی مسائل کو زیر نظر رکھا جاتا ہے جہاں علامتیں اور صوت کوئی لسانیاتی معنی جتانے کے لیے مستعمل ہو۔ اشاراتی زبانوں میں بھی بولی جانے والی زبانوں کی مانند ہی صوتیوی نظام ہوتے ہیں۔ اشارات کی اکائیاں حرکت، جگہ اور ہاتھوں کی شکلیں ہوتی ہیں۔

اصطلاحات
--------

"صوتیہ شماری" لفظ کسی زبان کی ذخیرۂ صوتیہ اور اس کے صوتیوی نظام کے معنی میں بھی استعمال کیا جا سکتا ہے۔ یہ کسی زبان کی بنیادی نظامات میں سے ایک ہے جن میں اس زبان کے نحو، صرف اور ذخیرہ الفاظ بھی شامل ہیں۔
اکثر صوتیہ شماری اور صوتیات کے بیچ امتیاز کیا جاتا ہے۔ جہاں صوتیات میں آوازوں کی ادائیگی، صوتی ترسیل اور تقریر میں ان کے حسی ادراک پر زور دیا جاتا ہے، صوتیہ شماری میں آوازوں کی کارکردگی کا کسی ایک زبان میں یا مزید زبانوں کے بیچ معنی جتانے کے لیا استعمال کا بیان اہمیت رکھتا ہے۔ کئی ماہرین لسانیات کے حساب سے صوتیات بیانی انسانیات کا حصہ ہے اور صوتیہ شماری نظریاتی لسانیات کا حصہ ہے۔ حالانکہ کسی زبان کا صوتیوی نظام قائم کرنا صوتی ثبوت کا تجزیہ کرنے کے لیے ہی نظریاتی اصولوں کا استعمال سمجھا جا سکتا ہے۔ یہ بات قابل ذکر ہے کہ 20ویں صدی میں "phoneme" (صوتیہ) کے تصور کے ایجاد سے پہلے ان دو شعبوں میں فرق کم ہی کیا جاتا تھا۔ جدید صوتیہ شماری کے کچھ ساحوں میں، جیسے کہ نفسی لسانیات اور ادراک تقریر، صوتیات کا بھی ساتھ استعمال ہوتا ہے جس کا نتیجہ ہے کہ ادائیگی سے متعلق صوتیہ شماری اور تجربہ گاہی صوتیہ شماری جیسے خصوصی شعبہ ابھر آئے ہیں۔
**بورگونووہ وال تیدونے**  (اطالوی: Borgonovo Val Tidone) اٹلی کے علاقہ ایمیلیا رومانیا کے صوبہ پیاچنزا میں واقع ایک شہر (کمونے) ہے جس کا رقبہ 51.7 مربع کلومیٹر اور آبادی 2004ء میں 7,062 تھی۔ شہر سطح سمندر سے 114 میٹر کی بلندی پر واقع ہے۔ پیاچنزہ سے قصبہ کا فاصلہ 20 کلومیٹر اور بلونیا سے 160 کلومیٹر ہے۔ 


 **پیاچنزہ کے قصبے**

آگازانو | آلسینو | بیسینزونے | بیتولہ | بوبیو | بورگونووہ وال تیدونے | کادیو | کالینداسکو | کامیناتا | کاؤرسو | کارپانیتو پیاچنتینو | کستل آرکوآتو | کستل سان جیوانی | کستل ویترو پیاچنتینو | چیرینیالے | کولی | کورتے برونیاتیلا | کوتیماجورے | فارینی | فیریعیرے | فیورنزعولا دآردا | گازولا | گوزولینگو | گرانیانو تریبیعینیزے | گروپاریلو | لوگانیانو والدآردا | مونتیچیلی دعونجینا | مورفاسو | بیبیانو | عتونے | پیکورارا | پیاچنزہ | پیانیلو وال تیدونے | پیوزانو | پودینزانو | پونتے دیل اولیو | پونتبنورے | ریورگارو | روتوفرینو | سان جیورجیو پیاچنتینو | سان پیعیترو ان چیرو | سارماتو | تراوہ | ویرناسکہ | ویگولزونے | ولا نوعووا سل آردا | زیربا | زیانو پیاچنتینو




|  |  |
| --- | --- |
|  | ویکی ذخائر پر **بورگونووہ وال تیدونے** سے متعلق سمعی و بصری مواد ملاحظہ کریں۔ |
**رہن** کا معنی ہے : گروی رکھنا‘ اس کی جمع رہان ہے

اصطلاحی معنی
------------

اصطلاح شرع میں اس کا معنی ہے :۔ دوسرے کے مال کو اپنے حق میں اس لیے روکنا‘ کہ اس کے ذریعہ سے اپنے حق کو کل یا جزء وصول کرنا ممکن ہو‘ رہن میں رکھی ہوئی چیز کو مرہون‘ رہن رکھنے والے کو راہن اور جس کے پاس کوئی چیز رہن رکھی جائے اس کو مرتہن کہتے ہیں‘ عقد رہن بالاجماع جائز ہے۔
لغت میں رَھْنٌ کا معنی ہے کسی چیز کو روک لینا اللہ تعالیٰ نے فرمایا : کُلُّ نفس بِمَا کَسَبَتْ رَھِیْنَۃٌ ہر شخص اپنے اعمال سے وابستہ ہے۔ اصطلاح شریعت میں ایسی چیز کو کہتے ہیں جس کو کوئی شخص اپنے حق کے عوض (جائز طور پر) روک لے تاکہ اس سے اپنا حق و صول کرسکے۔ چونکہ روک لینا لغوی معنی ہے اور شرعی معنی میں لغوی معنی ملحوظ رہتے ہیں۔ اس لیے عقد رہن ایک عقد لازم ہے۔ گرو ی کرنے والا جب تک گروی رکھنے والے کے ایک درہم کا بھی قرض دار رہے گا اپنی چیز واپس لینے کا مستحق نہیں ہوگا۔
چونکہ ایسا ہوتا ہی ہے کہ کاتب نہ ملنے کی صورت میں اعتماد کے لیے کوئی چیز رہن رکھ دی جاتی ہے اس لیے شرط کا مفہوم ان لوگوں کے نزدیک بھی اس جگہ معتبر نہیں جو مفہوم کو معتبر قرار دیتے ہیں (اور کہتے ہیں کہ انتفاء شرط کے وقت انتفاء حکم ہوجاتا ہے) لہٰذا بالاجماع شہروں کے اندر قیام کی حالت میں جہاں کاتب بھی موجود ہوں رہن رکھنا جائز ہے۔ ہاں مجاہد اور داؤد کا قول ہے کہ رہن رکھنا صرف سفر کی حالت میں جب کہ کاتب نہ مل سکے جائز ہے (ور نہ نا جائز ہے) ہم اپنی دلیل میں عائشہ صدیقہ کی حدیث کو پیش کرتے ہیں جو تمام کتب صحاح میں موجود ہے او رانس بن مالک کی حدیث کو بھی پیش کرتے ہیں جس کو بخاری نے بیان کیا ہے کہ رسول اللہ نے مدینہ میں اپنی زرہ ایک یہودی کے پاس بیس صاع جَو کے عوض رہن رکھی تھی یہ جَو حضور (صلی اللہ علیہ وآلہ وسلم) نے اپنے گھر والوں کے صرف کے لیے (قرض) لیے تھے اور وفات اقدس تک وہ زرہ اس یہودی کے پاس رہن رہی۔

حوالہ جات
---------

1. ↑  تبیان القرآن ،غلام رسول سعیدی ،البقرہ، آیت283
2. ↑  تفسیر مظہری ،قاضی ثنا ء اللہ پانی پتی ،سورۃ البقرہ ،آیت283
**بچوں کی جانب سے معلومات کا استعمال** (انگریزی: Children's use of information) ایک ایسامعاملہ ہے جو اخلاق اور بچوں کی نشوونما سے تعلق رکھتا ہے۔ معلومات کئی مآخذ سے لی جاتی ہے اور **ماخذ کی نگرانی** (مزید دیکھیے ماخذ کی نگرانی میں غلطی) بہت اہم ہوتی ہے یہ سمجھنے کے لیے کہ لوگ کیسے معلومات کا استعمال کرتے ہیں اور یہ فیصلہ کرتے ہیں کہ کون سی جانکاری قابل یقین ہے۔

مختلف نظریے
-----------

برطانوی ماہرین نے کہا ہے کہ والدین کو اس بات سے زیادہ پریشان نہیں ہونا چاہیے کہ بچے اسکرین پر کتنا وقت صرف کرتے ہیں، کیونکہ اس کے نقصان دہ اثرات کے شواہد نہیں ملے۔ بچوں کے امراض کے ماہرین کی جانب سے جاری کردہ ان تازہ ترین ہدایات میں بچوں کے اسکرین پر وقت گزارنے کی کوئی حد مقرر نہیں کی گئی، البتہ یہ مشورہ دیا گیا ہے کہ سونے سے ایک گھنٹہ قبل بچے سکرین سے دور رہیں تو بہتر ہے۔ لیکن ساتھ ہی ماہرین یہ بھی کہتے ہیں کہ بہت ضروری ہے کہ اسکرین کا استعمال ورزش، سونے اور گھر والوں کے ساتھ وقت گزارنے جیسی صحت مندانہ سرگرمیوں کا متبادل نہ بن جائے۔

دوسری جانب عالمی ادارہ صحت کے نئے رہنما اصولوں میں کہا گیا ہے کہ دو برس سے کم عمر کے بچوں کو ٹیلی ویژن اور کمپیوٹر کی اسکرین کے سامنے نہیں بٹھانا چاہیے۔ جبکہ دو برس سے زیادہ اور چار برس کی عمر تک کے بچوں کے سکرینز کے سامنے بیٹھنے کا وقت زیادہ سے زیادہ ایک گھنٹہ ہونا چاہیے۔

دوسری جانب عالمی سطح پر بلو وہیل جیسا آن لائن کھیل نکلا تھا، جس کے لیے بچے اپنی جان دینے کے لیے بھی تیار تھے۔ ایک اور مسئلہ انٹرنیٹ کے ذریعے بڑھ رہی فحاشی، آن لائن ڈیٹنگ اور بچوں کے استحصال کے معاملے ہیں، جن کی وجہ سے بچوں نگرانی لازمی قرار پاتی ہے۔

مزید دیکھیے
-----------

* بچوں کی پرورش

حوالہ جات
---------

1. ↑  والدین بچوں کے سکرین ٹائم کی وجہ سے زیادہ پریشان نہ ہوں
2. ↑  عالمی ادارۂ صحت: چھوٹے بچوں کو ٹیلی ویژن دیکھنے کا عادی مت بنائیں
3. ↑  Why children are ready to kill themselves for Blue Whale challenge This is destruction that is also calling out for help.
4. ↑  Parents need to grasp dangers of children’s online activityParents can unwittingly allow children wander in a treacherous online world
پاکستان میں 1977ء میں ہونے والے انتخابات میں مبینہ دھاندلی کے خلاف حزب اختلاف کی طرف سے ایک تحریک کا آغاز کیا گیا۔"1977ء کے عام انتخابات میں ہونے والی دھاندلی کا یہ نتیجہ تھا کہ اپوزیشن جماعتوں نے اسے یکسر مسترد کر دیا۔ پورے ملک میں دفعہ 144 اور ڈی پی آر کے نفاذ سے جمہوریت کا گلا گھونٹ دیا گیا۔ کسی کی عزت و آبرو محفوظ نہ رہی۔ 7 مارچ 1977ءکو قومی اسمبلی کے انتخابات کے موقع پر "جُھرلو" کا وہ گھناؤنا مظاہرہ کیا گیا جس میں پوری قوم کے سر ندامت سے جھک گئے۔ ان پے در پے زیادتیوں سے پاکستانی قوم کا پیمانہ لبریز ہو کر چھلک اُٹھا۔ آخر کار یہ تمام تر جدوجہد تحریک نظام مصطفی کے نام سے سیلاب کی طرح ملک کے طول و عرض میں بہہ نکلی۔ پاکستان کا ہر شہری، دیہاتی، جوان، بوڑھے، بچے، عورتیں سراپا احتجاج بن کر سڑکوں پر نکل آئے۔، ہر ایک کی زبان پر ایک ہی نعرہ تھا "نظام مصطفی کا نفاذ" اور ایک ہی مطالبہ تھا، حکومت مستعفی ہو جائے۔ اس جائز اور متفقہ مطالبہ کے سامنے سرِ تسلیم خم کرنے کی بجائے نہتے اور مجبور عوام کو ظلم و تشدد کا نشانہ بنایا گیا۔ اقتدار کی کرسی سے چمٹے ہوئے اس عفریت نے عوام کے خون سے اپنی پیاس بجھانا شروع کردی۔ جب بھٹو حکومت کی درندگی و ظلم آسمانی حدوں کو چھونے لگا تو علماءامت نے اس ظلم و تشدد کو بند کرنے کے لیے صدائے احتجاج بلند کی اور وہ محراب و منبر سے اُٹھ کر بنفس نفیس میدان عمل میں نکل آئے۔ 31 مارچ 1977ءکو نظام مصطفی کے علمبردار علماءنے نہتے و بے گناہ شہریوں پر ظلم و تشدد کے خلاف مسلم مسجد لاہور سے نماز ظہر کے بعد ایک پُرامن احتجاجی جلوس نکالنے کا اعلان کیا۔ یہ جلوس نئی انارکلی سے گذر کر جی پی او سے ہوتا ہوا مسجد شہدا شاہراہ قائد اعظم پر اختتام پزیر ہونا تھا"

حوالہ جات
---------

1. ↑  
سانحہ مسلم مسجد کی خونچکاں داستان۔ قاضی مظفر اقبال رضوی

| * د
* ب
* ت
پاکستان کی سیاسی جماعتیں پاکستان کا پرچم |
| --- |
| تسلیم شدہ قومی جماعتیں | 
* پاکستان مسلم لیگ (ن)
* پاکستان تحریک انصاف
* پاکستان پیپلز پارٹی
* جماعت اسلامی پاکستان

 |
| تسلیم شدہ صوبائی جماعتیں | 
* عوامی نیشنل پارٹی
* بلوچستان نیشنل پارٹی (مینگل)
* بلوچستان نیشنل پارٹی عوامی
* جمیعت علمائے اسلام
* متحدہ قومی موومنٹ
* نیشنل پارٹی (پاکستان)
* پشتونخوا ملی عوامی پارٹی
* پاکستان مسلم لیگ (ف)
* پاکستان مسلم لیگ (ق)

 |
| پارلیمان میں دیگر جماعتیں | 
* آل پاکستان مسلم لیگ
* عوامی جمہوری اتحاد پاکستان
* عوامی مسلم لیگ پاکستان
* نیشنل پیپلز پارٹی (پاکستان)
* پاکستان مسلم لیگ (ض)
* قومی وطن پارٹی

 |
| محدود موجودگی کی جماعتیں | 
* عام آدمی پارٹی
* عوامی راج تحریک
* سنی اتحاد کونسل
* پاکستان سنی تحریک
* پاکستان گرین پارٹی
* کمیونسٹ پارٹی آف پاکستان
* حزب التحریر
* پاکستان پیپلز پارٹی ورکرز
* پاکستان کرسچین کانگریس
* مہاجر قومی موومنٹ (حقیقی)
* جموں کشمیر پیپلز پارٹی
* جئے سندھ قومی محاذ
* جئے سندھ ترقی پسند پارٹی
* سندھ یونائیٹڈ پارٹی
* تحریک جعفریہ
* جمیعت اہل حدیث
* جمعیت علمائے پاکستان
* انصاف و ترقی پارٹی پاکستان
* قومی عوامی تحریک
* پاکستان عوامی تحریک
* ہزارہ ڈیموکریٹک پارٹی
* پاکستان نیشنل مسلم لیگ
* بہاولپور نیشنل عوامی پارٹی
* مجلس وحدت مسلمین
* پاک سرزمین پارٹی
* مزدور کسان پارٹی
* پاکستان مزدور کسان پارٹی
* کیمونسٹ مزدور کسان پارٹی

 |
| 
* Portal باب:سیاست
* سیاسی جماعتوں کی فہرست
* سیاست پاکستان

 |
***قتل اور خانہ جنگی کے بارے میں آنحضرت ﷺ کے ارشادات*** پاکستانی دیوبندی عالم محمد تقی عثمانی کے ایک کتاب۔ یہ رسالہ قتل اور خانہ جنگی کے بارے میں محمد بن عبد اللہ کے ارشادات پر مبنی ہے ۔ اس میں انسانی جان کی حرمت کے بارے میں قرآن کریم کے ارشادات نقل کرنے کے بعد انسانی جان کی حرمت سے متعلق چالیس احادیث بیان کی گئی ہیں ، بعد ازاں ظالم اور بد کار حکمرانوں کی صورت میں مسلمانوں کے طرز عمل کے حوالے سے احادیث اور مسلمانوں کی خانہ جنگی کی صورت میں قرآن و سنت کے احکامات ذکر کیے گئے ہیں ۔ کتاب کے ٨٨ صفحات ہیں اور مکتبہ معارف القرآن کراچی سے ١٤٣٠ھ میں شائع ہوئی ہے ۔ مولانا شاکر جاخرہ نے "The Sanctity of Human Life in the Quran and Sunnah "کے عنوان سے ٧٨ صفحات پر مبنی انگریزی زبان میں اس کتاب کا ترجمہ کیا ہے ۔ یہ ٢٠١٠ ء میں مکتبہ معارف القرآن کراچی کی طرف سے شائع ہوا ۔

مزید دیکھیے
-----------

* محمد تقی عثمانی کی تصانیف کی فہرست

حوالہ جات
---------

1. ↑  ظل ھما (جنوری۔ جون ٢٠١٩). "مفتی محمد تقی عثمانی کی معروف تصانیف و تالیفات کا تعارفی جائزہ". *راحت القلوب*. **٣** (١): ٢٠٢. 28 جنوری 2021 میں اصل سے آرکائیو شدہ. اخذ شدہ بتاریخ ٢٤ جنوری ٢٠٢٢.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**حصن حصین** (عربی زبان: **الحُصْنُ الْحَصِین مِنْ کَلاَمِ سَیِدِ المُرْسَلِینْ صَلَی اللہُ عَلَیْہِ وَسَلَّمَ**) دعاؤں کا ایک مجموعہ ہے جسے امام ابن الجزری (متوفی 833ھ/1429ء) نے مرتب و مدون کیا تھا۔ تقریباً چھ صدیوں سے یہ دعاؤں کا مجموعہ محدثین، فقہا، علما اور امت میں مشہور و مقبول ہے۔

تاریخ
-----

مواد
----

**الحُصْنُ الْحَصِین** کا معنی ہے: مضبوط قلعہ۔  اِس کا مکمل نام یہ ہے: **الحُصْنُ الْحَصِین مِنْ کَلاَمِ سَیِدِ المُرْسَلِینْ صَلَی اللہُ عَلَیْہِ وَسَلَّمَ**  مگر عموماً **الحِصْنُ الْحَصِین** کے نام سے مقبولِ عام ہے۔

موضوع
-----

اس کتاب میں جامع دعائیں ذکر ،اوراداور ایسی احادیث کا انتخاب ہے جو اہل ایمان کے لیے ایک محفوظ نقش ہے جو ہر شدت اورسختی کے مقابلہ کے لیے سامان ڈھا ل ہے جو جنات اور مصائب کی برائی سے بچنے سے حفاظت کا ذریعہ ہے ناگہانی مصیبت سے بچنے کا قلعہ اور ہرظالم کے ظلم سے بچنے کے لیے مدافعانہ تیر (دعائیں) ہیں۔

مصنف کا تجربہ
-------------

شیخ الجزری فرماتے ہیں کہ جب میں نے اس کتاب کو مکمل کیا تو میرے ایک سخت دشمن (تیمور)نے مجھے طلب کیا جسے اللہ کے علاوہ کوئی دور نہیں کر سکتا تھا تو میں بھاگ کر چھپ گیا (اس وقت مصنف اور تمام اہل دمشق بادشاہ تیمور کے محاصرے میں تھے پانی بند کیا ہوا تھا اطراف و مضافات میں آگ لگائی ہوئی تھی) اور اس کتاب کے قلعہ میں محصور ہو گیا (پڑھنے لگ گیا ) ایک رات میں خواب میں رسول اللہ کی زیارت سے مشرف ہوا میں جناب کے بائیں جانب بیٹھا تھا گویاآپ پوچھ رہے ہیں کیا چاہتے ہو میں نے عرض کیا میرے اور تمام مسلمانوں کے لیے دعا فرمائیں آپ نے دعا فرمائی اور منہ مبارک پر ہاتھ پھیرا یہ جمعرات کا واقعہ ہے اور اتوار کو دشمن بھاگ گیا اللہ تعالی نے سب مسلمانوں کی مصیبت کو دور فرمایا

تکمیل کتاب
----------

اس کتاب کی تکمیل 22 ذی الحجہ 791ھ بروز ہفتہ کو ہوئی جب دمشق کو محاصرہ میں لیا گیا تھا تمام دروازے بند اور ان کے آگے پتھر کی دیواریں کھڑی کی ہوئی تھیں۔

حوالہ جات
---------

1. ↑  حصن حصین ،امام جزری، ضیاء القرآن پبلیکیشنز لاہور
**حمیدہ العطاس** ( عربی: حميدة العطاس *)،* پیدائش **عالیہ غانم** ( عربی: عالية غانم ؛ 1934  ) ، اسامہ بن لادن کی والدہ ہیں۔ وہ شام سے تعلق رکھتی ہیں ، ان کے دو بھائی اور ایک بہن ہے۔ دو چھوٹے سے ساحلی دیہات "عمرانیہ" اور "بابریون" کی رہنے والی تھیں جو لاذقیہ بندرگاہ کا علاقہ ہے۔. :72  :55 وہ شیعہ مکتب فکر کی ایک شاخ نصیریہ میں پلی بڑھی تھیں۔ 22 سال کی عمر میں ، اس نے 1956 میں لاذقیہ میں محمد بن عوض بن لادن سے شادی کی اور اپنے شوہر کے ساتھ سعودی عرب چلی گئیں۔ :72 محمد بن عوض بن لادن کی گیارہویں بیوی تھیں۔  اس کے شوہر کی بہت سی بیویاں تھیں اور اس نے ان میں سے بیشتر کو طلاق دے دی ، کیوں کہ ایک ہی وقت میں صرف چار بیویاں رکھنا ہی مسلم قانون کے مطابق تھا۔ بتایا گیا ہے کہ وہ محمد بن عوض بن لادن کی اہلیہ کی بجائے ایک داشتہ تھیں۔ وہ محمد کی پہلی تین وہابی سعودی بیویوں کی بجائے پردیسی تھی۔

اسامہ بن لادن محمد بن لادن کے ساتھ ان کا اکلوتا بچہ تھا اور 1957 میں ان کی پیدائش کے فورا بعد ہی طلاق ہو گئی۔ اسامہ ان 24 بیٹوں میں سے 17 ویں اور 22 ویں کے درمیان تھا جسے محمد نے پیدا کیا۔   وہ اکثر اپنے بھائی ناجی کے لاذقیہ میں گرمیاں گزارتی تھی اور اسامہ 17 سال کی عمر تک ان کے ہمراہ جاتا رہا۔ 1974 میں ، جب اسامہ کی عمر 18 سال تھی ، اس نے اپنے بھائی کی بیٹی ، 14 سالہ نجوا غنم سے شادی کی ، جو اس سے وعدہ کیا گیا تھا۔

حمیدہ نے بعد میں ،جب اسامہ کی عمر چار یا پانچ سال کی تھی ، اس وقت بن لادن سلطنت میں حمدی کے ایک منتظم ، محمد العطاس   سے شادی کی۔ :73 :73 احمد سمیت ان کے تین بیٹے اور ایک بیٹی تھی ۔ اسامہ نے اپنے سوتیلے بہن بھائیوں کی پرورش میں بڑھ چڑھ کر حصہ لیا۔ :74

حوالہ جات
---------

1. 1 2  Randal، Jonathan C. (2012). *Osama: The Making of a Terrorist*. I.B.Tauris. ISBN 9781780760551. اخذ شدہ بتاریخ 31 جنوری 2018.
2. ↑  "Profile: Hamida al-Attas". History Commons. 23 دسمبر 2016 میں اصل سے آرکائیو شدہ. اخذ شدہ بتاریخ 31 جنوری 2018.  الوسيط `|url-status=` تم تجاهله (معاونت)
3. ↑  Strozier، Charles B.؛ Offer، Daniel؛ Abdyli، Oliger، ویکی نویس (2011). *The Leader: Psychological Essays*. Springer Science & Business Media. صفحہ 124. ISBN 9781441983879. اخذ شدہ بتاریخ 31 جنوری 2018.
4. ↑  Coll، Steve (2008). *The Bin Ladens: An Arabian Family in the American Century* (بزبان انگریزی). Penguin Group. صفحات 73–76. ISBN 9781594201646. اخذ شدہ بتاریخ 31 جنوری 2018.
5. ↑  Bergen، Peter L. (2006). *The Osama Bin Laden I Know: An Oral History of Al Qaeda's Leader*. Simon and Schuster. ISBN 9780743278928. اخذ شدہ بتاریخ 31 جنوری 2018.
جھیل ایڈورڈ (بڑی) اور جھیل جارج (چھوٹی) کا منظر۔ دونوں کو ملانے والی کازنگا نہر بھی نمایاں ہے
جھیل ایڈورڈ (انگریزی: Lake Edward) افریقہ کی عظیم جھیلوں میں سے ایک ہے۔ یہ عظیم وادئ شق میں عوامی جمہوریہ کانگو اور یوگینڈا کے درمیان واقع ہے۔ اس کا شمالی ساحل خط استوا سے محض چند کلومیٹر جنوب میں ہے۔ 1888ء میں ہنری مورٹن اسٹینلے نے اس جھیل کا دورہ کیا اور اسے شہزادۂ ویلز البرٹ ایڈورڈ سے موسوم کیا۔ بعد ازاں اسے یوگینڈا کے آمر عیدی امین کے نام پر جھیل عیدی امین کا نام دیا گیا لیکن اب یہ دوبارہ جھیل ایڈورڈ کہلاتی ہے۔ 

جھیل ایڈورڈ میں نیاموگاسانی، ایشاشا، روتشورو اور رونڈی دریاؤں کا پانی گرتا ہے جبکہ شمال میں یہ دریائے سملیکی کے ذریعے جھیل البرٹ میں خالی ہوتی ہے۔ یہ کازنگا نہر کے ذریعے شمال مشرق میں جھیل جارج سے منسلک ہے۔ 

جھیل سطح سمندر سے 920 میٹر کی بلندی پر واقع ہے اور زیادہ سے زیادہ 77 کلومیٹر طویل اور 40 کلومیٹر عریض ہے اور کل 2325 مربع کلومیٹر کے کل رقبے پر واقع ہے۔ اس لحاظ سے یہ بر اعظم کی 15 ویں سب سے بڑی جھیل ہے۔ 

جھیل کے ساحلوں پر بندروں، ہاتھیوں، مگر مچھوں اور ببر شیروں کی کافی آبادی ہے اور اس جنگلی حیات کو کانگو میں ویرونگا قومی پارک اور یوگینڈا میں ملکہ ایلزبتھ قومی پارک کے ذریعے تحفظ دیا گیا ہے۔

|  |  |
| --- | --- |
|  | ویکی ذخائر پر **جھیل ایڈورڈ** سے متعلق سمعی و بصری مواد ملاحظہ کریں۔ |
**سکوائرل بوائے** (انگریزی: Squirrel Boy) ایک امریکی متحرک ٹیلی ویژن سیریز ہے جو ایوریٹ پیک نے کارٹون نیٹ ورک کے ذریعہ تخلیق کیا ہے۔

کہانی
-----

راڈنی (بائیں) اور اینڈی (دائیں)
*سکوائرل بوائے* روڈنی (رچرڈ اسٹیون ہورویٹز) کے نام سے ایک انتھروپومورفک گلہری کی زندگیوں پر مرکوز ہے ، جو پاگل خیالات سے مالا مال ہے اور فوری دولت سے مالا مال ہے اور اس کا سب سے اچھا دوست اور مالک ، اینڈی (پامیلا ایڈلن) نامی لڑکا ہے۔ اس خاندان میں باب (کرٹ ووڈ اسمتھ) ، اینڈی کے مایوس کن اور بدقسمت باپ ہیں جو روڈنی کو بالکل ناپسند کرتے ہیں اور لوسییل (نینسی سلیوان) ، اینڈی کی خوش مزاج اور نرم مزاج والدہ ہیں۔

اینڈی اور روڈنی ایک تیز لڑکے ہیں جس کا نامی کاائل (بلی ویسٹ) ہے اور اس کا انسانیت پسند طوطا ، سالٹی مائیک (کارلوس الازراکی) ہے ، جو اینڈی اور روڈنی کو مستقل طور پر چنتا ہے اور ان کی طرف غنڈوں کی طرح کام کرتا ہے۔ شو کے دیگر کرداروں میں آسکر (جیسن اسپساک) ، اینڈی کا حد سے زیادہ متاثرہ والدین کے ساتھ انسانی دوست ، لیون (ٹام کینی) ، ایک آوارہ ، نیلے رنگ کا گلہری ، جو روڈنی کا دوست ہے اور اینڈی کے پچھواڑے کے درخت میں رہتا ہے اور ڈارلن (مونیکا لی گریڈیشیک) ، ایک زرد ، آوارہ گلہری جو روڈنی کی محبت کی دلچسپی ہے۔

حوالہ جات
---------

1. ↑  Ryan Ball (2008-09-23). "Duckman, Squirrel Boy Creator Everett Peck". Animationmagazine.com. اخذ شدہ بتاریخ 04 اپریل 2015.
2. ↑  "Squirrel Boy Series Premieres on Cartoon Network | Animation World Network". Awn.com. 2006-07-14. اخذ شدہ بتاریخ 04 اپریل 2015.

بیرونی روابط
------------

* سکوائرل بوائے آئی ایم ڈی بی پر (انگریزی میں)
**علمِ بیان** کے معنی واضع کرنا اور روشن کرنا کے ہیں۔ یہ کسی بھی تحریر کی نگارش میں خاص اہمیت رکھتی ہے۔ اس علم کی بدولت کوئی بھی تحریر فصاحت اور بلاغت کی عکاسی بھی کرتی ہے۔ اس کی چار اہم اقسام ہیں۔ جن کی آگے مزید درجہ بندی کر دی گئی ہے۔ چار اقسام میں تشبیہ، استعارہ، کنایہ، مجاز مرسل شامل ہیں۔

**تشبیہ؛**یہ عربی زبان کا لفظ ہے۔ اس کا مادہ شبہ ہے۔ کسی مشارکت کی بنا پر ایک چیز کو دوسری چیز جیسا کہنا تشبیہ کہلاتا ہے۔ اس کے اراکین کی تعداد پانچ ہے۔ اس کی مثال یہ ہے۔ اس کی رنگت چاند کی طرح سفید ہے۔

**استعارہ؛**یہ عربی زبان کا لفظ اس کے معنی ادھار لینا کے ہیں۔ اس میں کسی شخص کو ہو بہو دوسرا کہ دیا جاتا ہے۔ اس کے اراکی کی تعداد چار ہے جس میں مستعارلہ۔ مستعارمنہ۔ مستعار اور وجع جامع شامل ہیں۔

**کنایہ؛**یہ بھی عربی سے ہی ماخوز ہے۔ اس کے معنی اشارہ کرنا کے ہیں۔ اس میں اشاروں سے بات کہ دی جاتی ہے اور مجازی طور پر مفہوم واضح کر دیا جاتا ہے۔ اس کی آگے آٹھ اقسام درج ذیل ہیں۔ کنائیہ قریب۔ کنائیہ بعید۔ تلویح۔ تعریض۔ کنائیہ اثبات۔ کنائیہ نفی۔ رمز۔ اور ایما۔**مجاز مرسل**؛اصل میں یہ استعارہ سے تھوڑی الگ قسم ہے۔ اس میں کسی ایک شے کو وجہ مان کر دوسری اشیاء کے متعلق بتایا جاتا ہے۔ اس کی آگے چھ صورتیں ہیں۔ جن میں یہ شامل ہیں۔ جزو بول کر کل مراد لینا۔ کل بول کر جزو مراد لینا۔ سبب بول کر نتیجہ یا مسبب مراد لینا۔ مسبب بول کر سبب مراد لینا۔ ظرف بول کر مظروف مراد لینا۔

حوالہ جات
---------
|  |
| --- |
| **حیدرہ** |
| مجمع النجوم حیدرہ بڑی تصویر کے لیے کلک کریں |
|   |
| **عربی نام:** | **الشجاع**  |
| **انگریزی نام:** | Hydra |
| **خاندان:** | جاثی |
| **آسمان میں مقام:** | آسمانِ جنوب دوم |
| **رقبہ:** | 1302.844 ۔ (پہلا) |
| **فی صد رقبہ :** | آسمان کا 3.16 فی صد |
| **مطلع مستقیم:** | 11 گھنٹے 36.73 منٹ |
| **میل:** | 14 ڈگری 31.91 منٹ جنوب |
| **سیاروں والے ستارے :** |    6 |
| **چمکدار ستارے:** |    1 |
| **قریبی مجمع النجوم:** | تلمبہ،سرطان،کلب اصغر،قنطورس،غراب،پیالہ،اسد،میزان،گرگ،وحید القرن ،جابر،قطب نما،السدس،سنبلہ |
|   |

  


**حیدرہ** (عربی: **الشجاع**  - انگریزی: Hydra) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔ رقبہ کے لحاظ سے سب سے بڑا ہے۔

بنیادی خصوصیات
--------------

اس کا مشاہدہ آسمانِ جنوب دوم میں کیا جا سکتا ہے۔ اس مجمع النجوم کا رقبہ 1302.844 مربع ڈگری ہے۔ جو کل آسمان کا 3.16 فی صد بنتا ہے۔مطلع مستقیم 11 گھنٹے 36.73 منٹ ہے۔ اور میل 14 ڈگری 31.91 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 6 ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے اردگرد تلمبہ،سرطان،کلب اصغر،قنطورس،غراب،پیالہ،اسد،میزان،گرگ،وحید القرن،جابر،قطب نما،السدس اور سنبلہ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **حیدرہ** سے متعلق سمعی و بصری مواد ملاحظہ کریں۔ |
**غلوہ** فاصلے کے تعین کا پیمانہ و معیار ہے۔

لغوی معنی
---------

تیر کو انتہائی دور تک پھینکنے کو غلوہ کہتے ہیں اس کی جمع غلوات ہے

اصطلاحی معنی
------------

یہ 300 سے 400 ذراع کی مقدار کے برابر فاصلے کے لیے استعمال ہوتا ہے یہ فرسخ کا پچیسواں حصہ ہے

پیمائش
------

اس میں اختلاف ہے بعض کے نزدیک300 ذراع بعض کے ہاں تین سو سے چار خطوہ(قدم) ایک قول یہ ہے کہ ایک بار تیر پھینکنے کا فاصلہ۔

شرعی استعمال
------------

فقہا کے ہاں براہ راست استعمال نہیں البتہ فاصلے کے تعین میں معیار قرار دیتے ہیں تیمم کے جائز ہونے کے لیے ایک غلوہ تلاش کرنا فرض ہے مسافر ہونے کے لیے آبادی سے دور ہونے میں اس کا ذکر ملتا ہے

حوالہ جات
---------

1. ↑  القاموس المحیط
2. ↑  موسوعہ فقہیہ ،جلد38 صفحہ 340، وزارت اوقاف کویت، اسلامک فقہ اکیڈمی انڈیا

| * د
* ب
* ت
اسلامی مقادیر |
| --- |
| کیل | 
* مد
* صاع
* قسط
* قدح
* قربہ
* عرق
* مکوک
* فرق
* قفیز
* قلہ
* وسق
* کر

 |
| لمبائی | 
* شعیرہ
* اصبع
* قبضہ
* شبر
* ذراع
* غلوہ
* قصبہ
* باع
* جریب
* خطوہ
* فرسخ
* برید
* مرحلہ
* میل

 |
| اوزان | 
* خردل
* چاول
* قمحہ
* حبہ
* نواۃ
* طسوج
* قفلہ
* رطل
* من
* قیراط
* دانق
* مثقال
* درہم
* دینار
* استار
* نش
* اوقیہ

 |
**خواتین ڈائجسٹ** کراچی سے اردو زبان میں شائع ہونے والا خواتین کا رسالہ ہے۔ اس میں مکمل اور سلسلہ وار ناول، ناولٹ، افسانے، نظمیں اور غزلیں شامل ہوتی ہیں ۔

مجلس ادارت
----------

* بانی و مدیر اعلىٰ : محمود ریاض
* مدیرہ : نادرہ خاتون
* مدیر : آذر ریاض
* نائب مدیرہ : رضیہ جمیل
* مدیرۂ خصوصی : امت الصبور، بلقیس بھٹی
* نفسیات : عدنان

مستقل سلسلے
-----------

### کہنی سننی (اداریہ)

کہنی سننی میں مدیر/مدیرہ کا موجودہ حالات پر تبصرہ اور تازہ شمارے کی تفصیلات شامل ہوتی ہیں ۔

### کرن کرن روشنی

اسلامی تہذیب سے متعلق معلومات اور واقعات بیان کیے جاتے ہیں ۔

### ہمارے نام

اس میں ادارے کو موصول ہونے والے خطوط شامل کیے جاتے ہیں ۔

### آپ سے کیا پردہ

اس سلسلے میں عموماً ابن انشاء کی نثری یا منظوم تخلیق پیش کی جاتی ہے ۔

### خاتون کی ڈائری

### انٹرویو

ہر شمارے میں عموماً ایک (یا زیادہ) رسمی انٹرویو اور ایک (یا زیادہ) سوالوں پر مبنی انٹرویو شامل ہوتے ہیں ۔

### رنگا رنگ پھول

#### رنگا رنگ سلسلہ

#### خبریں وبریں

### میری بیاض سے

### پکوان

### نفسیات

### بیوٹی بکس

بیرونی روابط
------------

اس کے علاوہ
-----------

* فہرست پاکستان کے رسائل
شاید یوہانس گوٹن برگ نے جب 1440ء میں پریس ایجاد کیا تو وہ خود اشاعت کرنے والا پہلا فرد تھا۔.
**خود اشاعت** سے مراد کسی کتاب، رسالے، البم یا کسی دوسرے تخلیقی مواد کا کسی باضابطہ ناشر کی شراکت و شمولیت کے بغیر خود صاحب تخلیق کا شائع (نشر) کرنا ہے۔ یہ روایتی طریق اشاعت کے برعکس ہے، جس میں کسی ناشر کی خدمات حاصل کی جاتی ہیں۔ جب کہ خود اشاعتی عمل میں کتاب کی کتابت، سرورق، ترتیب، اشاعت، قیمت، تقسیم اور دیگر متعلقہ چیزوں کا اختیار مکمل طور پر مصنف کے پاس ہوتا ہے۔ مصنفین ان سبھی سرگرمیوں کو خود اپنی طرف سے کرسکتے ہیں یا وہ ان کاموں کو کسی غیر ناشر سے کروا سکتے ہیں۔ خود اشاعتی طریقہ کار صرف طبع زاد کتابوں تک محدود نہیں بلکہ پمفلٹ، بروشر، برقی کتاب اور ویب سائٹ بھی اس میں شامل ہیں۔ روایتی اشاعت میں ناشر اول تمام لاگت اٹھاتا ہے، جیسا کہ کتابت، مدارت، فروخت اور پیشگی ادائیگی اور یوں وہ منافع کا ایک بڑا حصہ وصول کرتا ہے، اس کے برعکس خود اشاعت میں مصنف ان سبھی خرچوں کو برداشت کرتا ہے اور منافع کا ایک بڑا حصہ حاصل کرتا ہے۔

حوالہ جات
---------

1. ↑  Harry Kollatz Jr. (ستمبر 25, 2017). "Self-Publishing". Richmond Magazine. 25 دسمبر 2018 میں اصل سے آرکائیو شدہ. اخذ شدہ بتاریخ اکتوبر 20, 2017. "۔۔۔ publishing has never been less stable … "cooperative" publishing, in which the cost is shared between the author and publisher…۔ software called Scrivener for book formatting.۔۔"  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)

|  |  |
| --- | --- |
| معلومات کتب خانہ | 
* جی این ڈی: 4193577-9
* این کے سی: ph437947

 |
(اوپر)۔اگر دو دھاتی پتریاں جڑی ہوئی نہ ہوں تو وہ گرم کرنے پر معمولی سا پھیل جاتی ہیں۔ اگر یہ باہم جڑی ہوں تو کافی زیادہ جھک جاتی ہیں(نیچے)۔
گرم کرنے پر دو دھاتی پتری سے بنے کوایل کا پھیلنا اور پھر ٹھنڈا ہونے پر سکڑنا
**دو دھاتی پتری** bimetalic strip دو مختلف دھاتوں یا بھرتوں alloys سے بنی ہوتی ہے جو ایک دوسرے کے ساتھ نہایت مضبوطی سے جڑی ہوتی ہیں۔۔ گرم کرنے پر دونوں دھاتیں پھیلتی ہیں مگر پھیلنے کی شرح مختلف ہونے کی وجہ سے ایک دھات زیادہ پھیلتی ہے جس کے نتیجے میں پتری قوس کی شکل میں مڑ جاتی ہے۔  

گرم کرنے پر قوس کی شکل میں مڑی ایسی پتری کی بیرونی جانب وہ دھات ہوتی ہے جس کے طولی پھیلاو کی شرح زیادہ ہوتی ہے۔ ٹھنڈا کرنے پر پتری مخالف سمت میں جھک جاتی ہے اور اب قوس کی شکل میں مڑی ایسی پتری کی بیرونی جانب وہ دھات ہوتی ہے جس کے طولی پھیلاو کی شرح کم ہوتی ہے۔

دو دھاتی پتری کی اس صلاحیت کو مختلف آلات میں استعمال کیا جاتا ہے مثلا گرم ہونے پر بجلی کی روانی کو آن یا آف کر کے درجہ حرارت کنٹرول کرنا۔ دو دھاتی پتری سے بنے تھرمو اسٹیٹ برقی چولہوں oven, بجلی کی استری، فرج، ایر کنڈشنر، روم ہیٹر، آگ لگنے کے الارم وغیرہ میں بہت عام ہیں۔ جہاں شیشے سے بنے تھرمامیٹر کام نہیں کر سکتے وہاں دو دھاتی پتری سے بنے تھرمامیٹر استعمال ہوتے ہیں۔

دو دھاتی پتری میں عام طور پر فولاد یعنی اسٹیل اور تانبا یا پیتل استعمال ہوتا ہے۔

مزید دیکھیے
-----------

* حرارت
* درجہ حرارت

|  |  |
| --- | --- |
|  | ویکی ذخائر پر **دو دھاتی پتری** سے متعلق سمعی و بصری مواد ملاحظہ کریں۔ |
سر کو ہونے والے درد کو **دردِ سر** یا **سردرد** کہتے ہیں۔ کبھی کبھی گردن یا پیٹھ کے اوپر ہونے والا درد بھی سردرد میں شمار ہوتا ہے۔ سر درد سب سے زیادہ ہونے والی تکلیف ہے۔ عام طور پر سردرد کی کوئی سنجیدہ وجہ نہیں ہوتی۔ لیکن کبھی کبھار **سردرد** مہلک بیماریوں کا بھی سبب ہو سکتا ہے۔ اس مرض میں سر کے اعضاء میں درد اور الم ہوتا ہے اور مریض مضطرب و پریشان ہوجاتا ہے۔ سر درد کی مختلف اقسام ہیں جن میں یہ قابل ذکر ہیں:

### صداع حارساذج

اِس میں بغیر کسی مادہ کے محض حرارت پہنچنے یا تفرقِ اتصال سے سر درد پیدا ہوتا ہے۔ اِس کی علامت یہ ہے کہ سر کی جلد چھونے سے گرم محسوس ہوتی ہے، پیاس کا غلبہ ہوتا ہے، منہ اور نتھنے خشک ہوتے ہیں۔ سرد اشیاء کے استعمال یا سرد تدابیر سے سکون ملتا ہے۔ گرم دواؤں کے استعمال سے اضطراب اور بے چینی پیدا ہوتی ہے۔ فہم و عقل متاثر ہوتی ہے۔ نیند کم ہوجاتی ہے اور حواس میں کسی قدر تکدر پیدا ہوجاتا ہے۔

### صداع بارد ساذج

اِس قسم میں کسی مادہ کے بغیر محض برودت سے درد سر پیدا ہوجاتا ہے۔ اِس میں کسی حد تک انسان مخبوط الحواس بھی ہوجاتا ہے جس کی وجہ سے درد سر کی اِس قسم کو "خبط" بھی کہتے ہیں۔ اِس میں سر کی جلد چھونے سے سرد یعنی ٹھنڈی محسوس ہوتی ہے۔ حواس میں تکدر، پراگندگی اور سستی ہوتی ہے۔ درد عام طور پر سر کے پچھلے حصہ کی طرف مائل ہوتا ہے۔ سرد تدابیر و اغذیہ کے استعمال سے روائیداد ملتی ہے اور گرم تدابیر و ادویہ سے سکون ملتا ہے۔

### صداع دموی

اِس قسم میں عروق دماغیہ خون سے پُر ہوجاتی ہیں اور مرضی عوارض کا سبب بن جاتی ہیں۔ علامات یہ ہیں کہ:  چہرہ اور آنکھوں میں سرخی پیدا ہوتی ہے، پپوٹوں میں تہج ہوتا ہے۔ سر میں شدید گرانی، تمام سر میں خفیف یا شدید نوعیت کا درد ہوتا ہے۔ یہ درد عام طور پر گدی یعنی سر کے انتہائی عقبی جانب کے زیریں حصہ میں یا پیشانی میں زیادہ محسوس ہوتا ہے۔ اِس میں نبض عموماً سریع ہوتی ہے۔ مریض پر نیند کا غلبہ بہت ہوتا ہے تاہم مریض گہری نیند نہیں سوسکتا بلکہ غنودگی سے مشابہہ ایک کیفیت طاری ہوتی ہے۔ اِس میں پیشاپ غلیظ ہوتا ہے۔ نازک مزاج افراد اور دماغی مشاغل والے لوگوں اور رنج و غم کی صورت میں شریانوں کی تڑپ میں غیر معمولی اضافہ ہوجاتا ہے۔ کانوں میں مختلف آوازیں سنائی دیتی ہیں جبکہ ضعف اور رِقت کی صورت میں چہرہ زرد پڑجاتا ہے۔ ہونٹ پھیکے، بے رونق اور اطراف سرد محسوس ہوتے ہیں۔ خفقان کی کیفیت معلوم ہوتی ہے۔ کنپٹیوں کی شریانیں زیادہ درد سے متاثر ہوتی ہیں۔

مزید دیکھیے
-----------

* شقیقہ
* مرگی
|  |
| --- |
| **حمل** |
| مجمع النجوم حمل بڑی تصویر کے لیے کلک کریں |
|   |
| **عربی نام:** |  **الحمل**  |
| **انگریزی نام:** | Aries |
| **خاندان:** | بروج |
| **آسمان میں مقام:** | آسمانِ شمال اول |
| **رقبہ:** | 441.395 ۔ (39 واں) |
| **فی صد رقبہ :** | آسمان کا 1.07 فی صد |
| **مطلع مستقیم:** | 2 گھنٹے 38.16 منٹ |
| **میل:** | 20 ڈگری 47.54 منٹ شمال |
| **سیاروں والے ستارے :** |    3 |
| **چمکدار ستارے:** |    2 |
| **قریبی مجمع النجوم:** | حمل،قیطس،حامل راس الغول،حوت،ثور،مثلث |
|   |

  


**حمل** (عربی:  **الحمل**  - انگریزی: Aries) ایک مجمع النجوم کا نام ہے۔ اس کو خاندان مجمع النجوم بروج میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال اول میں کیا جا سکتا ہے۔ اس مجمع النجوم کا رقبہ 441.395 مربع ڈگری ہے۔ جو کل آسمان کا 1.07 فی صد بنتا ہے۔مطلع مستقیم 02 گھنٹے 38.16 منٹ ہے۔ اور میل 20 ڈگری 47.54 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 3 ہے۔ چمکدار اور نمایاں نظر آنے والے ستاروں کی تعداد 2 ہے۔

قریبی مجمع النجوم
-----------------

اس کے اردگرد حمل،قیطس،حامل راس الغول،حوت،ثور،مثلث واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **حمل (مجمع النجوم)** سے متعلق سمعی و بصری مواد ملاحظہ کریں۔ |
**داؤد خان کرانی** ( دور حکومت1572ء-12جولائی 1576ء) بنگالی حکمران سلیمان خان کرانی کے سب سے چھوٹے بیٹے تھے۔ اس کے والد کے دور حکومت میں، ایک بہت بڑے لشکر، جس میں 40,000 سوار، 140,000 پیادہ ، 3,600 ہاتھی اور 200 توپیں شامل تھیں، کے ساتھ موجودہ بھارت کے جنوب مغربی علاقوں پر حملہ کیا
۔داؤد بنگال کی سلطنت تک محدود نہیں رہنا چاہتا تھا۔ اس نے پورے برصغیر کو فتح کرنے کی منصوبہ بندی کی تھی۔
داؤد نے جمنیہ غازی پور کے نزدیک اکبر پر لشکر کشی کی مگر اکبر بچ نکلا۔ بنگالی فوج نے جمنیہ شہر کا محاصرہ کر کے قلعہ پر قبضہ کر لیا۔
اس کے بعد اکبر نے جون پور کے منیم خان سے داؤد کے خلاف مدد مانگی۔ منیم خان پٹنہ میں نے اپنے دوست لوڈی خان جو داؤد کا وزیر اعظم تھا ، سے ملاقات کی اور عارضی جنگ بندی کو منتخب کیا گیا۔
اس معاہدے سے نہ ہی اکبر خوش تھا اور نہ ہی داؤد۔ لوڈی خان کو بعد میں داؤد کی طرف سے موت کی سزا ملی۔
1573ء میں منیم خان نے بہار پر حملہ کیا اور داؤد کو پسپائی پر مجبور کر دیا۔ داؤد نے پٹنہ میں پناہ لی۔ داؤد نے کاتلو لوہانی، گوجر خان کرانی اور سری ہاری کو مغل فوج کے مقابلے پر بھیجا۔ منیم خان تودرمل اور مان سنگھ کے ساتھ ملا ہوا تھا اور ہاجی پور پر پہلے حملہ کر دیا۔ ایک زبردست جنگ کے بعد افغان اور بنگالی فوج ہار گئی۔ تاہم اکبر نے اپنے نزدیکی قلعہ حاجی پور پر دوبارہ قبضہ کر لیا جو اس کے مخالفوں کی مضبوط جائے پناہ تھی اور ان کی فوج کو راشن سپلائی کرتے تھے ۔ افغانیوں کے ساتھ بنگالی بھی پچھڑ گئے اور بنگالیوں کو بنگال سے ہاتھ دھونا پڑ گئے۔ اکبر واپس دار الحکومت کی طرف چلا گیا اور مینم خان کو بنگال اور بہار کا گورنر بنا گیا۔ 1575ء میں مغلوں اور افغانیوں کے درمیان میں تاکوری کے مقام پر ایک اور زبردست جنگ لڑی گئی۔ نتیجہ میں افغانی ہار گئے اور کٹک اور اریسہ کی طرف پسپا ہوئے۔

حوالہ جات
---------

1. ↑  "Kingdoms of South Asia – Indian Kingdom of Bengal". *historyfiles.co.uk*. 25 دسمبر 2018 میں اصل سے آرکائیو شدہ. اخذ شدہ بتاریخ 22 مئی 2018.  الوسيط `|url-status=` تم تجاهله (معاونت)

|
|  |
| ماقبل بایزید خان کرانی |  **کرانی خاندان** 1572-1576 | مابعد - |

سانچہ:Karrani dynasty
فلاڈیلفیا سے شائع ہونے والے *نیشنل گزٹ اینڈ لٹریزی رجسٹر* کی خبر کہ مسوری سے سینیٹ کے رکن مارٹن پارمر نے فرانسیسی رخصت لے کر ٹیکساس کا دورہ کیا۔
**فرانسیسی رخصت** (انگریزی: French leave) کسی جگہ یا تقریب سے کسی کو اطلاع دیے بغیر یا کسی کی منظوری کے بغیر روانہ ہونے کو کہتے ہیں۔ اس کی مثالوں میں ایسی حرکتیں شامل ہیں کہ کسی دعوت میں خدا حافظ کہے بغیر جانا تاکہ میزبان کو خلل نہ پہنچے یا کسی قسم کی تکلیف نہ ہو۔ اس میں کبھی مسائل ابھارنے والی صورت حال بھی ممکن ہے جیسے کہ کسی فوجی کا اپنے مقام تعین سے غیر مجاز طور پر ہٹ جانا۔

اس محاورے کو اولین بار 1771ء میں استعمال کیا گیا تھا۔ یہ اس وقت کی اُپَج پے جب انگریزی اور فرانسیسی ثقافتیں ایک دوسرے سے کافی مربوط تھیں۔ 

فرانسیسی زبان میں اس کا متبادل محاورہ filer à l'anglaise ہے، جس کا مطلب انگریزی طرز عمل کے طور پر رخصت ہونا ہے۔ اس متذکرہ محاورے کی تاریخ نیسویں اور بیسویں صدی کی بتائی جا رہی ہے۔

مزید دیکھیے
-----------

*

حوالہ جات
---------

1. ↑  *Brewer's Dictionary of Phrase and Fable* (Millennium Edition; London: Cassell, 1999)
2. ↑  Parkinson, Judy (2000). *From Hue & Cry to Humble Pie*. Michael O'Mara Books. صفحہ 80. ISBN 9780760735817.
3. ↑  Anu Garg's A.Word.A.Day, September 8, 2008.
4. ↑  "Filer à l'anglaise". Francparler. اخذ شدہ بتاریخ ستمبر 7, 2012.  تحقق من التاريخ في: `|access-date=` (معاونت)
1992ء میں 73 ویں اور 74 ویں دستوری ترامیم بھارت میں منظور ہوئے جن سے خواتین کو پنچایت راج اداروں اور شہری مقامی اداروں میں تحفظات فراہم ہوئے۔ ان ہی خطوط پر بھارت کے دستور کا 108 واں ترمیمی بل پیش کیا گیا جس کی رو سے لوک سبھا اور ریاستی اسمبلیوں میں عورتوں کو ایک تہائی نشستیں فراہم کرنا تھا۔ اس بل ہی کے ذریعے درج فہرست طبقات و درج فہرست قبائل کو بھی تحفظات فراہم کرنا تھا۔ ایسی تجاویز تھی کہ دفعہ 330A, 332A اور 334A میں ترمیم کی جائے تاکہ خواتین کے تحفظات کو یقینی بنایا جاسکے۔ بل کی رو سے مختلف ریاستوں کی 4109 نشستوں میں سے 1370 نشستوں کو عورتوں کے لیے محفوظ کیا جائے جبکہ لوک سبھا کی 543 نشستوں میں سے 181 کو عورتوں کے لیے محفوظ کیا جائے۔ راجیہ سبھا نے اس بل کو 9 مارچ 2010ء کو منظوری دے دی۔ تاہم پندرہویں لوک سبھا کی تحلیل کے ساتھ ہی اس بل کی میعاد ختم ہو گئی۔

پس منظر
-------

1970ء کی دہائی سے بھارت کی ہر سیاسی پارٹی خواتین کا الگ سیل قائم کر رہی تھی۔ انڈین نیشنل کانگریس میں اس شاخ کا نام مہیلا کانگریس ہے۔ سی پی آئی میں یہ شاخ نیشنل فیڈریشن آف ویمین اِن انڈیا کے نام مشہور ہے۔ سی پی آئی ایم میں اس شاخ کا نام آل انڈیا ڈیموکریٹیک ویمینز ایسوسی ایشن ہے۔ ان جماعتوں کے مقابلے نسبتًا نوتشکیل شدہ بھارتیہ جنتا پارٹی بھی ایک فعال مہیلا مورچہ رکھتی ہے۔ اس طرح بھارت کی لگ بھگ سبھی سیاسی جماعتیں خواتین کی طاقت کو تسلیم کرتی ہیں۔

حوالہ جات
---------

1. ↑  
Dr M V Lakshmi Devi, Dr S Suatha, Dr B Ramaiah, P Venkata Ramana, "Social Structures, Issues and Policies", Pg 147, Telugu Akademi, Hyderabad, 2016.
**لوامع التنزیل سواطع التاویل** قرآن پاک کی فارسی زبان میں ایک جامع تفسیر ہے۔ سید ابو القاسم حائری اور سید علی حائری کی تصنیف ہے۔ دونوں باپ بیٹا تھے اور لاہور میں مدفون ہیں۔  
﴿اقْرَأْ بِاسْمِ رَبِّكَ الَّذي خَلَق﴾ سورہ علق کی پہلی آیت کے نزول سے اللہ سبحانہ و تعالیٰ کے اُس لاریب اور بے عیب کلام کا آغاز ہوا جو ایک طرف تو سرور دو عالم محمد مصطفی صلی اللہ علیہ و آلہ وسلم کی نبوت و رسالت کا معجزہ جاوید اور دوسری طرف بنی نوع آدم کی نجات کا سرچشمہ ہونے کے ساتھ ساتھ بے بہا اور بے شمار علوم و فنون کا مخزن و معدن ہے۔ آپ صلی اللہ علیہ و آلہ وسلم نے نزول وحی کے سلسلہ کے شروع ہوتے ہی اپنے اہل بیت علیہم السلام اور اصحاب رضی اللہ عنہم کے ذریعے اس کے کلمات کو محفوظ کرنے کا عمل شروع کر دیا۔ جس کے نتیجے میں بہت سے قاریان قرآن اور حافظان قرآن پیدا ہوئے۔ چودہ سو سال سے کلام اللہ المجید کی تشریح، تفسیر اور تبیین کا سلسلہ جاری ہے اور اس کلام اللہ المجید کے اندر سر بستہ رازوں کو کشف کرنے کے لیے مختلف طرز تفکر کے حامل امت مسلمہ کے افراد کمر بستہ ہے۔ ایک اندازے کے مطابق اب تک قرآن کی چھ ہزار تک تفاسیر ایک اسلامی ورثہ کے عنوان سے امت مسلمہ میں موجود ہے۔
اس سلسلہ میں تفسیر اور تفہیم قرآن کی ایک کڑی تفسیر لوامع التنزیل سواطع التاویل ہے جو شہر لاہور میں مدفون دو مفسروں سید ابو القاسم حائری 1249 ھ-1324 ھ اور ان کے فرزند ارجمند سید علی حائری 1288ھ-1360ھ کی 65 سالہ علمی، تحقیقی اور معلوماتی کوششوں کا نتیجہ ہے، یہ ایک قرآنی دائرة المعارف ہے جس کی بڑی بڑی جلدوں کی ترتیب قرآن مجید کے سپاروں کی ترتیب کے مطابق ہے یعنی پہلا سپارہ پہلی جلد۔

حوالہ جات
---------
**مہاراجا شری گپتا** (280ء-240ء)  سلطنت گپتا کے پہلے شہنشاہ تھے، جن کا تعلق شمالی بھارت سے تھا۔ آپ سلطنت گپتا کے بانی بھی تھے۔ شمالی یا وسطی بنگال کا علاقہ شری گپتا کا آبائی علاقہ تصور کیا جاتا ہے مگر اس کے ٹھوس شواہد دستیاب نہیں ہیں۔  

مہاراجا شری گپتا بارے تحریری شکل میں دستیاب پہلا مواد ایک بدھ ای چینگ کی تصانیف میں ملتا ہے، جو 690ء میں پونا کے تانبے پر نقش کی گئیں ہیں اور اس میں پربھاوتی گپتا جو چندر گپتا کی بیٹی ہیں کے حوالے سے بتایا گیا ہے کہ مہاراجا شری گپتا سلطنت گپتا کے بانی ہیں۔ ای چینگ کے مطابق شری گپتا نے "منگ شکوانہ" کے مقام پر ایک مندر تعمیر کرنے کا حکم دیا جو چین سے آنے والے بدھ یاتریوں کے استعمال میں رہے اور اس مندر کو چالیس گاؤں سے امداد بھی فراہم کی گئی۔  

تاریخ دان، اے کے نارائن (1983ء) کے مطابق، معلوم تاریخ سے کوئی شواہد ایسے میسر نہیں ہیں جن کے مطابق مہاراجا شری گپتا کے مذہبی نظریات بارے کچھ ثبوت ملتا ہو، اس کی بڑی وجہ اس دور کے تمام تر تاریخی شواہد ضائع ہو چکے ہیں۔ نرائن کے مطابق چونکہ شری گپتا نے چینی بدھ یاتریوں کے لیے ایک مندر کی تعمیر کا حکم صادر کیا، جس کے واضع ثبوت ہیں تو اس سے ایک اندازہ یہ لگایا جا سکتا ہے کہ شری گپتا غالباً بدھ مذہب سے متاثر تھے یا پھر ہندو مذہب کے پیروکار رہے ہوں اور ویش فرقے سے تعلق رکھتے ہوں۔ ہندوؤں کا ویش فرقہ، بدھ مت کے پیروکاروں کے لیے نرم گوشہ رکھتا تھا اور ان پر کوئی پابندی نہیں تھی۔ دوسرے نظریے بابت خیالات زیادہ پختہ یوں بھی ہیں کہ بعد کے گپت شہنشاہ ہندو مت کے پیروکار تھے اور ان کا تعلق ویش فرقے سے رہا ہے۔ بہرحال، مہاراجا شری گپتا بارے یہ بات نہایت وثوق سے کہی جا سکتی ہے کہ انھوں نے اپنے دور حکومت میں مذاہب جیسے بدھ مت، ہندو مت اور جین مت کے پیروکاروں کو مذہبی آزادی عطا کی۔

حوالہ جات
---------

1. ↑  رادھا کرشنا مکھرجی (1995ء). "اول". *سلطنت گپتا*. موتی لعل بنارسی داس. صفحہ 11.  الوسيط `|separator=` تم تجاهله (معاونت); تحقق من التاريخ في: `|date=` (معاونت)
2. ↑  اے کے نارائن (1983). *سلطنت گپتا بابت*. صفحہ 35.  الوسيط `|separator=` تم تجاهله (معاونت)
| نویاتی اسلحہ |
| --- |
| اولین جوہری بم۔ |
| 
* جوہری بم
* ہائیڈروجن بم
* نیوٹرون بم
* کوبالٹ بم
* ڈرٹی بم
* سوٹ کیس بم

 |
| اصطلاحات نویاتی اسلحہ |
| 
* ٹیلرالم ڈیزائن
* جوہری اسلحہ ڈیزائن
* انشقاق
* ائتلاف
* نویاتی زنجیری تعامل
* نویاتی برسات

 |
| تـابـکاری |
| 
* یورنیئم
* پلوٹونیئم
* ڈیوٹیریئم

 |
| * د
* ب
* ت
 |

فلزلاجورد Cobalt کو کہا جاتا ہے۔ یہی نام سرطان کے معالجہ میں بھی مستعمل ہے جس کے لیے دیکھیے اشعاعی معالجہ
کوبالب بم یا  **فلزلاجوردی قنبلہ** ، اصل میں نمکین قنبلہ salted bomb کی ایک قسم ہے جو خود مرکزی اسلحہ کی ایک ذیلی قسم میں شامل ہے۔ اس کا خیال سب سے پہلے لیوزیلرڈ (Leo Szilard) نے پیش کیا، اس میں قنبلہ کا بیرونی غلاف فلزلاجورد یا کوبالٹ سے بنایا جاتا ہے نہ کہ ثانوی قابل انفجار مادے مثلا یورینیئم 235 سے۔ یعنی اس کو انشقاق-ائتلاف-انشقاق اسلحہ کے طور پر ڈیزائن کیا جاتا ہے اور ثانوی درجہ کے ائتلافی ایندھن کے گرد انشقاقی غلاف کی بجائے کوبالٹ استعمال کیا جاتا ہے جو ثانوی ائتلافی درجہ سے نکلنے والے تعدیلوں یا نیوٹرونوں کی بارش سے تطافر (transmuted) ہوکر کوبالٹ-60 میں تبدیل ہو جاتا ہے۔ کوبالٹ-60، طاقتور گاما شعاعیں خارج کرتا ہے۔